**ROMÂNIA**

**JUDEŢUL SATU MARE**

**CONSILIUL JUDEŢEAN**

**PROIECT DE HOTĂRÂRE NR. \_\_\_\_\_\_ / 2021**

**privind înfiinţarea** **Centrului de îngrijire și asistență** **pentru persoane adulte cu dizabilități ,, Sf Ana,, Carei, ca serviciu social de tip rezidențial, fără personalitate juridică în structura Direcției Generale de Asistență Socială și Protecția Copilului a județului Satu Mare,**

**cod serviciu social 8790-CR-D-I, prin restructurarea Centrului de îngrijire și asistență**

**pentru persoanele cu handicap mintal ,, Sf Ana** ” **Carei**

#### Consiliul Judeţean Satu Mare,

#### având în vedere Referatul de aprobare nr. \_\_\_\_\_\_/\_\_\_\_\_\_2021 al preşedintelui Consiliului Judeţean Satu Mare, anexat prezentului proiect de hotărâre,

luând în considerare:

- Nota de fundamentare nr. 18306/01.09.2021 a Direcției Generale de Asistență Socială și Protecția Copilului a județului Satu Mare, privind înființarea Centrului de îngrijire și asistență pentru persoane adulte cu dizabilități ,, Sf Ana ,, Carei, ca serviciu social de tip rezidențial, fără personalitate juridică în structura Direcției Generale de Asistență Socială şi Protecţia Copilului a județului Satu Mare, cod serviciu social 8790-CR-D-I, înaintată prin adresa nr. 18322/01.09.2021, înregistrată la Consiliul Județean Satu Mare sub nr. 17660/01.09.2021;

- Hotărârea Consiliului Județean Satu Mare nr. 68/2020 privind aprobarea Planului de restructurare a Centrului de îngrijire și asistență pentru persoanele cu handicap mintal ,, Sf Ana ” Carei, avizat de către ANPD conform avizului nr.8854/3/SMDI/LH/14.04.2020;

ținând cont de Avizul de înființare nr.\_\_\_\_\_\_ /ANDPDCA/ \_\_\_\_\_\_\_\_\_\_emis de către Autoritatea Națională pentru Drepturile Persoanele cu Dizabilități, Copii și Adopții,

raportat la dispozițiile Deciziei ANPD nr. 878/2018 privind aprobarea Metodologiei de restructurare a centrelor rezidenţiale pentru persoanele adulte cu handicap,

în conformitate cu:

* prevederile art.51 alin.(1), alin.(3) lit.d), alin.(4) și alin.(6) lit. a) din Legea nr.448/2006 privind protecţia şi promovarea drepturilor persoanelor cu handicap, republicată, cu modificările și completările ulterioare;
* prevederile art.31 din H.G. nr. 268/2007 pentru aprobarea Normelor metodologice de aplicare a prevederilor Legii nr. 448/2006 privind protecţia şi promovarea drepturilor persoanelor cu handicap, cu modificările și completările ulterioare;
* prevederile art.2 alineatele (1) și (2) și art.3 alineatele (1) și (2) din H.G. nr. 867/2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale, cu modificările și completările ulterioare;
* prevederile Anexei nr.1-*Standarde specifice minime obligatorii de calitate pentru servicii sociale cu cazare de tip Centru de abilitare şi reabilitare pentru persoane adulte cu dizabilităţi, Centru pentru viaţă independentă pentru persoane adulte cu dizabilităţi, Centru de îngrijire şi asistenţă pentru persoane adulte cu dizabilităţi -* la Ordinul MMJS nr. 82/2019;
* prevederile art.10 lit.c) pct.2 din Anexa nr.1 - *Regulamentul-cadru de organizare şi funcţionare al Direcţiei generale de asistenţă socială şi protecţia copilului*, aprobat prin H.G. nr.797/2017, cu modificările și completările ulterioare;
* prevederile art.39 lit.b), art. 114 alin (2) lit.a) și ale art.119 alin.(1) din Legea nr. 292/2011 a asistenţei sociale, cu modificările și completările ulterioare;
* prevederile Anexei nr.2- *Standarde de cost pentru serviciile sociale destinate protecţiei şi*

*promovării drepturilor persoanelor adulte cu dizabilităţi* **-** din H.G. nr. 426/2020;

* prevederile art.II alin .(1) precum și ale art. III din O.U.G. nr. 69/2018 pentru modificarea și completarea Legii nr.448/2006 privind protecţia şi promovarea drepturilor persoanelor cu handicap;
* prevederile art. 173 alin.(1) lit.a) și d), alin.2 lit.b) și c) și alin.5 lit.b) din O.U.G. nr. 57/2019 privind Codul administrativ, cu modificările și completările ulterioare,

în temeiul prevederilor art. 182 alin. (1) și ale art.196 alin.(1) lit.a) din O.U.G. nr. 57/2019 privind Codul administrativ, cu modificările și completările ulterioare,

**HOTĂRĂŞTE :**

**Art.1 (1)** Se aprobă înfiinţarea Centrului de îngrijire și asistență pentru persoane adulte cu dizabilități ,, Sf Ana,, Carei, ca serviciu social de tip rezidențial, fără personalitate juridică, în structura Direcției Generale de Asistență Socială și Protecția Copilului a județului Satu Mare, cod serviciu social 8790-CR-D-I, cu o capacitate de 48 de locuri, prin restructurarea Centrului de îngrijire și asistență pentru persoanele cu handicap mintal ,, Sf Ana ” Carei.

**(2)** Serviciul social înfiinţat potrivit prevederilor alin.(1) îşi va desfăşura activitatea în imobilul situat în municipiul Carei, str. Tireamului nr. 14, judeţul Satu Mare, înscris în CF nr.109083 Carei, aflat în administrarea furnizorului de servicii sociale Direcţia Generală de Asistenţă Socială şi Protecţia Copilului a județului Satu Mare.

**Art.2** Se aprobă Statul de funcții al serviciului social de tip rezidențial Centru de îngrijire și asistență pentru persoane adulte cu dizabilități ,, *Sf Ana*” Careidin cadrul Direcției Generale de Asistență Socială și Protecția Copilului a Județului Satu Mare, prevăzut în ***anexa nr. 1*** care face parte integrantă din prezenta hotărâre.

**Art.3** Se aprobă Regulamentul de Organizare și Funcționare al serviciului social de tip rezidențial Centru de îngrijire și asistență pentru persoane adulte cu dizabilități ,,*Sf Ana*, ” Carei prevăzut în ***anexa nr.2*** care face parte integrantă din prezenta hotarâre.

**Art.4.** Cu ducerea la îndeplinire a prezentei se încredințează Direcția Generală de Asistență Socială și Protecția Copilului a județului Satu Mare.

**Art.5** Prezenta hotărâre se comunică cu Direcția Generală de Asistență Socială și Protecția Copilului a județului Satu Mare, cu Compartimentul Autoritate Tutelară, precum și cu Serviciul Resurse Umane, Salarizare din cadrul aparatului de specialitate al Consiliului Județean Satu Mare.

Satu Mare, la \_\_\_\_\_\_\_\_\_ 2021

**INIŢIATOR: AVIZEAZĂ:**

**PREŞEDINTE,** **SECRETAR GENERAL AL JUDEȚULUI,**

Pataki Csaba Crasnai Mihaela Elena-Ana

Red/tehn./G.L.A/5 ex.